- Hindi News
- National
- केमिस्ट्री की कॉपी बाहर से लिखे जाने के मामला, डीईओ ने दिखाई सख्ती, आदेशपाल छोड़ सभी को हटाया
केमिस्ट्री की कॉपी बाहर से लिखे जाने के मामला, डीईओ ने दिखाई सख्ती, आदेशपाल छोड़ सभी को हटाया
उच्चविद्यालय बोकारो, औद्योगिक क्षेत्र पर बड़ी गाज गिर सकती है। परीक्षा के बाद इस सेंटर को ब्लैकलिस्टेड किया जा सकता है साथ ही इसे मिलने वाले अनुदान पर भी रोक लग सकती है। हालांकि अधिकारी अभी इस मामले में कुछ भी बोलने से इंकार कर रहे हैं। अधिकारियों का कहना है कि जब तक जांच की रिपोर्ट नहीं जाती कुछ भी कहना उचित नहीं होगा। रिपोर्ट आने के बाद स्कूल के प्राचार्य योगेंद्र प्रसाद और नकल में शामिल शिक्षकों पर भी कार्रवाई संभव है। इससे पहले जिला शिक्षा पदाधिकारी महीप कुमार सिंह ने खुद बुधवार सुबह स्कूल का निरीक्षण किया। उन्होंने आदेशपाल को छोड़ कर हर मजिस्ट्रेट से लेकर वीक्षक तक को वहां से हटा दिया। इस सेंटर के लिए नए सिरे से मजिस्ट्रेट, सेंटर सुपरिटेंडेंट और वीक्षकों की नियुक्ति की गई। डीईओ ने खुद सभी को वहां योगदान दिलाया। पुराने सभी शिक्षकों को गेट के बाहर से ही लौटा दिया गया। सिंह ने बताया कि जब तक एग्जाम चलने के कारण जांच प्रक्रिया में थोड़ा विलंब होगा। इसके लिए इन्हें तीन दिन का समय दिया गया है। विभागीय जांच की जिम्मेदारी बेरमो और पेटरवार के क्षेत्र शिक्षा पदाधिकारी महेंद्र प्रसाद और राकेश रंजन को दी गई है। वहीं पुलिस भी इस मामले की तहकीकात कर रही है। यहां से केमिस्ट्री की कॉपी बाहर से लिखे जाने के मामले का पर्दाफाश हुआ था।
^फिलहाल मामले की जांच की जा रही है। जांच के लिए तीन दिन का समय दिया गया है। फिलहाल वहां शांतिपूर्वक एग्जाम संपन्न कराने के लिए वहां के सभी स्टाफ को बदल दिया गया है। जांच के बाद ही कार्रवाई के संबंध में कुछ भी बताया जा सकता है।’’ महीपकुमार सिंह, डीईओ बोकारो
^सीसीआर डीएसपी और एग्जिक्यूटिव मजिस्ट्रेट मामले की जांच कर रहे हैं। इन दोनों को स्वतंत्र जांच का निर्देश दिया गया है। ये मामले की जांच के साथ-साथ कई जगह पर रेड भी करेंगे इसलिए इसमें कोई टाइम फ्रेम नहीं किया गया है। जांच पूरी होते ही मामले को उजागर कर दिया जाएगा।’’ वाईएसरमेश, एसपी, बोकारो
ब्लैक लिस्टेड हो सकता है उवि औद्योगिक क्षेत्र
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva